### SYDDANSK UNIVERSITET 18. februar 2014

Det Humanistiske Fakultet GS

Notat fra institutledermøde den 31. januar 2014.

Til stede var dekanen, Steffen Nordahl Lund, Jesper Carlsen, Per Krogh Hansen, Lars G. Binderup, Mads Funding, Lisbeth Broegaard Petersen og Gitta Stærmose.

Anne Jensen var fraværende efter afbud.

Lone Granhøj deltog i behandlingen af dagsordenens punkt 7.

Ad 1. Godkendelse af notater fra møder den 19. november og 17. december 2013.

Notat af 19. november 2014 blev godkendt.

Ad 2. Nyt fra

Direktionen/dekanen

* Der holdes fremadrettet hvert år et strategi- og budgetseminar, hvor direktionen drøfter, hvorledes strategien kan understøttes af og indarbejdes i budgettet.
* Digitale eksaminer. Udfasning af projekt Digitale eksaminer. Der arbejdes videre med tekniske løsninger. Uddannelsesrådet overtager det videre arbejde og ansvar for udvikling af indhold og form.
* Konsortiet omkring teoretisk pædagogikum august 2014-2018. Model for anvendelse af det nuværende konsortiums overskud skal aftales nærmere.
* Simon Torp er udpeget som formand for SDU’s Styregruppe for Forskningens Døgn 2014.
* Handlingsplan for hvordan ligestillingsplanen bredes ud. Fokus vil være på diversitet, mangfoldighed og inklusion. Ligestillingsudvalget arbejder videre hermed.
* Månedsopfølgning på vakante stillinger.
* FIVU’s nye beskæftigelsestal opgjort 6-9 måneder efter fuldførelse af kandidatuddannelse er blevet offentliggjort i en høringsversion. Deltidsbeskæftigelse medregnes som ½ arbejdsløshed. Fordele/ulemper i forhold til opgørelsesform blev kort drøftet.
* I tilknytning til ansøgning om institutionsakkreditering blev selvevalueringsrapporten indsendt den 28. januar. Der holdes møde med evalueringspanelet den 1.-2. april. Audit trails finder sted 2. – 4. juni.
* Styrket profilering af SDU på Videnskab.dk.

Institutlederne

* Eksterne bevillinger, stillingsbesættelser, etablering af ny aftale med kinesisk universitet omkring studiepladser, samarbejde mellem IDK og UCS om ph.d.-profiler samt campusprofil Sønderborg, Innovation Research Center Alsion og branding strategi.

Prodekanen.

* Udarbejdelse af strategi for implementering af de bærende principper, aftale med UCL om toning af professionsbacheloruddannelser i relation til adgang til kandidatuddannelserne og muligheder for supplering samt udbud og udarbejdelse af studieordning for tilvalg i Manuskriptudvikling.

Sekretariatschefen

* Processen om fremtidig organisering og opgavefordeling i studiesekretariater; problemstillinger i forhold til Flensburg-samarbejdet samt møde med Eksamenskontoret omkring opgaveløsning.

Ad 3. Økonomi.

Mads Funding orienterede om budgettet for 2014 og overslagsårene 2015-17 samt de nedsparinger, der er pålagt. 2% besparelsen udmøntes ikke på uddannelsestaxametret. Der orienteredes om beholdningsudviklingen.

Dekanen oplyste, at han havde besluttet at de afsatte 200.000 kr. til oversøiske rejser overføres til institutterne i forholdet antal VIP/institut. Ph.d.-stipendiater/studerende indgår ikke i denne beregning.

Ad 4. Lokalesituationen.

Mads Funding orienterede om status.

Ad 5. Introduktion af fakultetet til den nye rektor.

Datoen for besøg på det humanistiske fakultet er fastsat til den 13. maj kl. 9-16. Der arbejdes på program for dagen.

Ad 6. Æresdoktorer.

Foreløbige overvejelser blev vendt.

Ad 7. Optælling af forskningspublikationer.

Lone Granhøj omdelte uddrag af udmøntningsnotat om kvalitetspolitikker.

I henhold til dette skal uddannelsens forskningsbasering og videngrundlag dokumenteres. Til brug for denne dokumentation skal der for hver uddannelse blandt andet udarbejdes en opgørelse over publikationsaktivitet for forskningsmiljøet, d.v.s. forskningspublikationer BFI 1 og 2 samt andre relevante forskningspublikationer og antal tilknyttede ph.d.-studerende.

Efter en længere drøftelse var der enighed om at lade kategorier i Pure være udgangspunktet. Lone Granhøj udarbejder udspil.

Ad 8. Status for konstituering af studienævn.

Orientering blev givet. Der holdes møde den 10. februar omkring Studienævn for Pædagogik.

Ad 9. Eventuelt.

Ingen bemærkninger.

Med venlig hilsen

Simon Møberg Torp

dekan